রিচার্ড স্টলম্যান
স্টলম্যান সেপ্টেম্বর ১৯৮৩ সালে সম্পূর্ণ ফ্রি সফটওয়্যারে নির্মিত একটি ইউনিক্স-সদৃশ অপারেটিং সিস্টেম তৈরী করার জন্যে গ্নু প্রকল্প চালু করেন। এটার সাথে সাথে তিনি ফ্রি সফটওয়্যার আন্দোলনেরও সূচনা করেন। তিনি গ্নু প্রকল্পের প্রধান স্থপতি এবং সংগঠক ছিলেন এবং ব্যাপকভাবে ব্যবহৃত গ্নু সফটওয়্যারের অনেকগুলো তিনি ডেভেলপ করেছিলেন, যার মধ্যে গ্নু কম্পাইলার কালেকশন, গ্নু ডিবাগার, এবং গ্নু ইম্যাকস টেক্সট এডিটর রয়েছে। অক্টোবর ১৯৮৫ সালে তিনি ফ্রি সফটওয়্যার ফাউন্ডেশন গঠন করেন।
স্ল্যাকওয়্যার
স্ল্যাকওয়্যার () একটি গ্নু/লিনাক্স ডিস্ট্রিবিউশন। ১৯৯৩ সালে প্যাট্রিক ভলকারদিং এটি নির্মাণ করেন। মূলত সফটল্যান্ডিং লিনাক্স সিস্টেম ভিত্তিক এ ডিস্ট্রিবিউশন অন্য অনেক লিনাক্স ডিস্ট্রিবিউশনে মূল ভিত, বিশেষ করে সুয্যে লিনাক্স।